Akrobatska grupa Hrvatskog ratnog zrakoplovstva i protuzračne obrane (HRZ i PZO) “Krila Oluje”, koja djeluje u sastavu Eskadrile aviona 93. zrakoplovne baze u zemuničkoj vojarni Pukovnik Mirko Vukušić, osvojila je nagradu za najprecizniji nastup na međunarodnom aeromitingu u Slovačkoj Republici, priopćeno je u nedjelju iz Ministarstva obrane.

Bio je to sveukupno 47. međunarodni nastup “Krila Oluje”, a s atraktivnim letačkim programom do sada su se predstavili u 15 različitih država svijeta. Ovo je njihovo drugo gostovanje u Slovačkoj gdje su nastupali i 2009., u Zrakoplovnoj bazi Piestany.

Ta nagrada je još jedno priznanje kojim “Krila Oluje” potvrđuju status u svijetu akrobatskog letenja.

Izvor: Hina/narod.hr